laion/Wikipedia-Exotic huggingface dataset:
বাংলা ব্যান্ড দিবস

বাংলা ব্যান্ড দিবস প্রতি বছর ১৩ ডিসেম্বর বাংলা ব্যান্ড সঙ্গীত উদযাপনের উদ্দেশ্যে পালিত হয়। এটি বাংলা ব্যান্ড সঙ্গীতশিল্পীদের জন্য অন্যতম স্মরণীয় দিন। পৃথিবী ব্যান্ডের সুরকার কৌশিক চক্রবর্তী এই দিনের প্রবর্তক। তিনি এই দিবস পালনের জন্য কলকাতার গল্ফ গ্রিন সংলগ্ন অঞ্চলে "হাওয়ায় মেলেছি পাখনা" নামক কনসার্ট করেছিলেন (২০১৪)। ১৩ ডিসেম্বর ২০১৪ তারিখে, একটি বিখ্যাত বাংলা ব্যান্ড অভিলাষার কণ্ঠশিল্পী কুট্টি মজুমদারের স্মরণে 'হাওয়ায় মেলেছি পাখনা' নামে একটি ট্রিবিউট কনসার্টের আয়োজন করা হয়। তার ব্যান্ড সদস্য রাজা মুখার্জী এবং সত্যদেব বর্মণ এবং পৃথিবীর কৌশিক চক্রবর্তীর সাথে কনসার্টটি স্থাপনে গুরুত্বপূর্ণ ভূমিকা ছিল। দিনটিতে কলকাতা, ভারতের বিপুল সংখ্যক শীর্ষ বাংলা ব্যান্ড, কুট্টিকে শ্রদ্ধা জানাতে একত্রিত হয়েছিল। কুট্টি মজুমদার ১ অক্টোবর ২০১৪ তারিখে মৃত্যুবরণ করেছেন। সেইদিন, কৌশিক চক্রবর্তীর সাথে একত্রিত হয়েছিলেন অভিলাশার সদস্য রাজা মুখার্জী ও সত্যদেব বর্মণ এবং তারা অনেক গুরুত্বপূর্ণ ভূমিকা পালন করেছিলেন। সিধু, পটা, গাবু, কৌশিক এবং সৌমিত্র রায়, অন্যদের মধ্যে, ২৬টি অভিলাষা ব্যান্ডের নিজস্ব গান পরিবেশন করেছিলেন এবং রূপম গৌতম চট্টোপাধ্যায়ের রচনা দরিয়া গানটি গাইতে মঞ্চে সকলের সাথে যোগ দিয়েছিলেন। কৌশিক দিনটিকে 'বাংলা ব্যান্ড দিবস' হিসেবে চিহ্নিত করেছেন কারণ ১৩ তারিখের দিনটি ছিল বাংলা ব্যান্ডের জন্য একটি নবজাগরণ। অনেক বাংলা ব্যান্ড সঙ্গীতশিল্পীর একত্রিত হওয়াটা বেশ দীর্ঘ সময় ছিল। মিউজিশিয়ানরা শুধু তাদের ব্যক্তিগত ব্যান্ডেই সীমাবদ্ধ রাখেননি, সম্মিলিত হয়ে সেই রাতে পারফর্ম করেছেন। কলকাতা টাইমস টাইমস অফ ইন্ডিয়ার দিনসেরা প্রতিবেদন হাওয়ায় মেলেছি পাখনা কনসার্ট ভিডিও (ইউটিউব) "December 13 marked at Bangla Band Day - The Times of India"। The Times of India। সংগ্রহের তারিখ ২০১৫-১২-১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Haway Melechi Pakhna - the Concert, সংগ্রহের তারিখ ২০১৫-১২-১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
রতনচন্দ্র কর

ডাঃ রতনচন্দ্র কর হলেন আন্দামান ও নিকোবর দ্বীপপুঞ্জের অবসরপ্রাপ্ত সরকারি চিকিৎসক। স্থানীয়দের কাছে 'জারোয়াদের ডাক্তার' নামে পরিচিত বাঙালি চিকিৎসক যিনি জীবনের অর্ধেকের বেশিরভাগ সময়ই জারোয়া জনজাতির চিকিৎসায় কাটিয়ে দেন। চিকিৎসা ক্ষেত্রে তার নিরলস প্রচেষ্টার জন্য ভারত সরকার ২০২৩ খ্রিস্টাব্দে ভারতের চতুর্থ সর্বোচ্চ বেসামরিক পুরস্কার পদ্মশ্রী  প্রদান করে। রতনচন্দ্র করের জন্ম পশ্চিমবঙ্গের অধুনা পশ্চিম মেদিনীপুর জেলার ঘাটাল মহকুমার মনসুকার সন্নিহিত বনহরিসিংহপুর গ্রামে। বিদ্যালয়ের পাঠ শেষে কলকাতার নীলরতন সরকার মেডিক্যাল কলেজ ও হাসপাতালে ডাক্তারী পড়তে আসেন। ১৯৮২ খ্রিস্টাব্দে তিনি  চিকিৎসাশাস্ত্রে কলকাতা বিশ্ববিদ্যালয়ের স্নাতক হন। কিছুদিন ডাঃ রতনচন্দ্র কর নাগাল্যান্ডে স্থানীয় কোন্যাক জনজাতির চিকিৎসার কাজে লিপ্ত থাকেন। তার সেই অভিজ্ঞতার কারণে আন্দামান ও নিকোবর দ্বীপপুঞ্জের কেন্দ্রশাসিত অঞ্চল প্রশাসন ১৯৯৮ খ্রিস্টাব্দে মেডিক্যাল অফিসার হিসাবে স্থানান্তরিত করে। সেখানকার এক প্রত্যন্ত দ্বীপে জারোয়া জনজাতির বহু মানুষেরা সেসময় সংক্রামক ব্যাধি হামে আক্রান্ত হয়েছিল। জারোয়া সম্প্রদায়ের লোকেরা বিষাক্ত ধনুক ও তীরে সজ্জিত থাকেন এবং তারা বহিরাগতদের প্রবেশ পছন্দ করে না। কাজেই সকলে নিরাপত্তার বিষয়ে চিন্তিত থাকেন। ডাঃ কর নাগাল্যান্ডে কাজ করার অভিজ্ঞতার উপর চ্যালেঞ্জ নিয়ে মধ্য আন্দামানের পোর্ট ব্লেয়ার হতে ৯০ কিলোমিটার দূরত্বে ৭০০ বর্গকিলোমিটার বিস্তৃত জারোয়া অধ্যুষিত জঙ্গলে কদমতলা হাসপাতালে যান। জারোয়াদের সম্ভাব্য প্রতিক্রিয়ার বিষয় মাথায় রেখে মাত্র চার থেকে পাঁচ মাসে তাদের ভাষা শেখেন ও সংস্কৃতির সঙ্গে পরিচিত হন এবং সুচিকিৎসায় তাদের সঙ্গে মিশে যান। তাদের হাম এবং অন্যান্য রোগ থেকে বাঁচিয়ে তোলেন। পরবর্তীতে তাদের শুধু রোগ নিরাময় নয়, বিলুপ্তির হাত থেকেও তাদের রক্ষা করেন। ১৯৯৮ খ্রিস্টাব্দ হতে ২০০৩ খ্রিস্টাব্দ পর্যন্ত সময়ে জনজাতির সংখ্যার বৃদ্ধি হয়। ২০০৩ খ্রিস্টাব্দে তিনি পোর্ট ব্লেয়ারের ফিরে আসেন,কিন্তু জারোয়াদের চিকিৎসার জন্য প্রায়শই প্রত্যন্ত স্থানে চলে যেতেন। ২০০৬ খ্রিস্টাব্দে তিনি আন্দামান ও নিকোবর দ্বীপপুঞ্জের কেন্দ্রশাসিত প্রশাসনের আদিবাসী কল্যাণ দপ্তরের ডেপুটি ডিরেক্টর হন এবং ২০১২ খ্রিস্টাব্দ হতে ২০১৩ খ্রিস্টাব্দ পর্যন্ত তিনি নীল দ্বীপে স্থানান্তরিত হন। ২০১৪ খ্রিস্টাব্দে অবসরের পর তিনি কিছুদিন আন্দামান ও নিকোবর দ্বীপপুঞ্জের চাথাম দ্বীপে অবস্থিত এশিয়ার বৃহত্তম এবং প্রাচীন করাত কল চাথাম স মিল-এ চিকিৎসা পরিষেবা প্রদান করেন। ২০২২ খ্রিস্টাব্দ হতে তিনি ব্যাঙ্গালোরে বসবাস করছেন। আন্দামান ও নিকোবর দ্বীপপুঞ্জের এই জনজাতির উপর ইংরাজীত-দ্য জারোয়াজ্ অফ দ্য আন্দামানস্ ও বাংলাতে - আন্দামানের আদিম জনজাতি জারোয়া গ্রন্থ রচনা করেছেন ডাক্তার কর। "জারোয়াদের চিকিৎসায় দীর্ঘদিন জড়িয়ে, পদ্মশ্রী বাঙালি চিকিৎসক রতনচন্দ্র কর"। সংগ্রহের তারিখ ২০২৩-০৩-১৫।  "Padma Awards 2023 announced"। PIB। সংগ্রহের তারিখ ২৭ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Ratan Chandra Kar, who was selected for the Padma Shri, said- 'I have no words to express my happiness'"। সংগ্রহের তারিখ ২৭ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Doctor to the Jarawas on Padma list"। https://www.ptinews.com/। সংগ্রহের তারিখ ২৭ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "West Bengal: Padma awardee Ratan Chandra Kar, feted for Jarawa measles care, hopes to inspire youth to work in remote areas" (ইংরাজী ভাষায়)। সংগ্রহের তারিখ ২০২৩-০৩-১৫। উদ্ধৃতি শৈলী রক্ষণাবেক্ষণ: অচেনা ভাষা (link)
ক্রিকেট স্কটল্যান্ড

ক্রিকেট স্কটল্যান্ড হল স্কটল্যান্ড দেশে ক্রিকেটের নিয়ন্ত্রক সংস্থা। পূর্বে এটি স্কটিশ ক্রিকেট ইউনিয়ন নামে পরিচিত ছিল। এটির মূল ভিত্তি হল এডিনবরার জাতীয় ক্রিকেট অ্যাকাডেমি। স্কটিশ ক্রিকেট ইউনিয়ন ১৯০৮ সালে গঠিত হয়েছিল, কিন্তু নাম পরিবর্তন সহ ২০০১-এ একটি বড় পুনর্গঠন করা হয়েছিল। এটি একটি সহযোগী দেশ হিসাবে ১৯৯৪ সালে আন্তর্জাতিক ক্রিকেট কাউন্সিল সদস্য হয়। এর তিনটি সাব-অ্যাসোসিয়েশন রয়েছে: ইস্ট অফ স্কটল্যান্ড ক্রিকেট অ্যাসোসিয়েশন, ওয়েস্টার্ন ডিস্ট্রিক্ট ক্রিকেট ইউনিয়ন এবং অ্যাবারডিনশায়ার ক্রিকেট অ্যাসোসিয়েশন। ব্রায়ান অ্যাডেয়ার প্রেসিডেন্ট (১৯৮৩) এবং চেয়ারম্যান (১৯৮৬) হিসেবে দায়িত্ব পালন করেন। বর্ণবিদ্বেষের অভিযোগে সমগ্র বোর্ড ২৪ জুলাই ২০২২-এ পদত্যাগ করে। নভেম্বর ২০১১-এ, ক্রিকেট স্কটল্যান্ড হল অব ফেম প্রকাশ করে। Heatly, Gary (২ নভেম্বর ২০২১)। "Watsonians pay tribute after Adair dies at 86"। The Scotsman। সংগ্রহের তারিখ ১৯ নভেম্বর ২০২১ – PressReader-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Cricket Scotland board resigns over racism report"। BBC। সংগ্রহের তারিখ ২৪ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Scottish cricket launches Hall of Fame"। ESPNcricinfo। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "404 – Cricket Scotland"। ২৭ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "About Hall of Fame – Cricket Scotland"। ২৯ সেপ্টেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) টেমপ্লেট:আন্তর্জাতিক ক্রিকেট কাউন্সিলের সহযোগী সদস্য
জাতীয় ভোটার দিবস

জাতীয় ভোটার দিবস বাংলাদেশে পালিত একটি জাতীয় দিবস। দিবস ২ মার্চ পালিত হয়। বাংলাদেশ নির্বাচন কমিশন কর্তৃক ভোটাধিকার সম্পর্কে জনসচেতনতা বাড়ানোর লক্ষ্যে ২০১৮ সালের ২রা মার্চ থেকে দিবসটি পালিত হচ্ছে। জাতীয় ভোটার দিবস পালিত হতো ১ মার্চ। ২০১৮ সালের ২ এপ্রিল অনুষ্ঠিত মন্ত্রিপরিষদের বৈঠকে ‘খ’ শ্রেণিভুক্ত দিবস হিসেবে ১ মার্চকে জাতীয় ভোটার দিবস হিসেবে ঘোষণা ও উদযাপনের প্রস্তাব অনুমোদন দেওয়া হয়। পরে একই বছরের ৭ এপ্রিল মন্ত্রিপরিষদ বিভাগ থেকে ১ মার্চ তারিখকে ‘জাতীয় ভোটার দিবস’ ঘোষণা করে পরিপত্র জারি করা হয়। কিন্তু পরবর্তীতে ১ মার্চ জাতীয় বীমা দিবস ঘোষণা করে এবং ২রা মার্চকে জাতীয় ভোটার দিবস পালনের সিদ্ধান্ত নেয়া হয়। "জাতীয় ভোটার দিবসের গুরুত্ব"। www.jugantor.com। সংগ্রহের তারিখ ২০২৩-০৩-১৫।  রিপোর্টার, স্টাফ। "জাতীয় ভোটার দিবস"। DailyInqilabOnline (ইংরেজি ভাষায়)। সংগ্রহের তারিখ ২০২৩-০৩-১৫।  "মন্ত্রিপরিষদ বিভাগ"। cabinet.gov.bd (ইংরেজি ভাষায়)। সংগ্রহের তারিখ ২০২৩-০৫-০২।
সেলমা ডি'সিলভা

সেলমা জুলিয়েট ক্রিস্টিনা ডি'সিলভা (জন্ম ২৪শে জুলাই ১৯৬০) হলেন ভারতীয় মহিলা হকি দলের একজন প্রাক্তন খেলোয়াড়। তিনি ১৯৮০ গ্রীষ্মকালীন অলিম্পিক এবং ১৯৮২ এশিয়ান গেমস সহ অন্যান্য অনেক আন্তর্জাতিক টুর্নামেন্টে ভারতের প্রতিনিধিত্ব করেছিলেন। ১৯৮৩ সালে কুয়ালালামপুরের মহিলা বিশ্বকাপে তিনি ভারতীয় মহিলা হকি দলের অধিনায়কও ছিলেন। ডি'সিলভা মুম্বাইয়ে জন্মগ্রহণ করেন এবং মাটুঙ্গার গুরু নানক খালসা কলেজে পড়াশোনা করেন। ২০১৩ সাল পর্যন্ত, তিনি ভারতের মুম্বাইতে বসবাস করছিলেন। ১৯৭৯ - ১৯৯৬ সালে ডি'সিলভা ওয়েস্টার্ন রেলওয়ে মহিলা হকি দলের হয়ে খেলেছেন। তিনি এই বছরগুলিতে সমগ্র ভারতে অনুষ্ঠিত বিভিন্ন টুর্নামেন্টে বোম্বে, ওয়েস্টার্ন রেলওয়ে এবং ভারতীয় রেলওয়ের প্রতিনিধিত্ব করেছেন। ১৯৭৯ সালে কানাডার ভ্যাঙ্কুভারে তিনি মহিলা বিশ্বকাপ হকিত ভারতের প্রতিনিধিত্ব করেছিলেন। ১৯৮০ সালে মস্কোতে অলিম্পিক গেমসে তিনি ভারতের প্রতিনিধিত্ব করেন। ১৯৮১ সালে জাপানে অনুষ্ঠিত এশিয়ান মহিলা হকি চ্যাম্পিয়নশিপ, ১৯৮১ সালে সিঙ্গাপুরের চতুর্ভুজ টুর্নামেন্টে এবং ১৯৮২ সালে জার্মানিতে ইন্দো - জার্মান সিরিজে তিনি ভারতের প্রতিনিধিত্বকারী বিজয়ী দলে ছিলেন। তিনি ১৯৮২ সালে নতুন দিল্লিতে অনুষ্ঠিত এশিয়ান গেমসে ভারতের প্রতিনিধিত্ব করেন এবং আবার ১৯৮৩ সালে কুয়ালালামপুর বিশ্বকাপে অধিনায়ক হিসেবে ভারতীয় দলে খেলেছিলেন। ১৯৯১ সালে ভারতের রাষ্ট্রপতি তাঁকে পদ্মশ্রী পুরস্কার প্রদান করেন। ১৯৮০ গ্রীষ্মকালীন অলিম্পিকে ভারত পদ্মশ্রী পুরস্কার (১৯৯০-১৯৯৯) Asian Recorder। K. K. Thomas at Recorder Press। ১৯৮১।  Boria Majumdar; Nalin Mehta (৭ মে ২০০৯)। India and the Olympics। Routledge। পৃষ্ঠা 375–। আইএসবিএন 978-1-135-27575-4।  "Tommy Emar Gold Cup from today". The Hindu "Rachita Panda-Mistry". TimesContent "Will SRK score for Indian hockey?"। The Times of India। ৩ জুলাই ২০০৭।  "Mumbai's Khalsa college alumni meet on platinum jubilee"। DNA। ২৮ জানুয়ারি ২০১২।  Teresa Albuquerque (১৯৮৬)। To love is to serve: Catholics of Bombay। Heras Institute of Indian History and Culture।  Link। United India Periodicals। ১৯৮১।  " ওয়েব্যাক মেশিনে আর্কাইভকৃত ১৫ অক্টোবর ২০১৮ তারিখেPadma Shri Award for outstanding civilians". Hockey India. অলিম্পিডিয়ায় সেলমা ডি'সিলভা (ইংরেজি) Bio পদক তথ্য টেমপ্লেট:ক্রীড়া ক্ষেত্রে পদ্মশ্রী পুরস্কার প্রাপকটেমপ্লেট:ভারত এফএইচডব্লিউ স্কোয়াড ১৯৮০ গ্রীষ্মকালীন অলিম্পিকটেমপ্লেট:ভারত এফএইচডব্লিউ স্কোয়াড ১৯৮২ এশিয়ান গেমস
মীনাক্ষী (নায়ক রানি)

মীনাক্ষী (১৭০০-১৭৩৬) ছিলেন দক্ষিণ ভারতের তৎকালীন মাদুরাই অঞ্চল শাসনকারী নায়ক সাম্রাজ্যের রাণী। ১৭৩১ থেকে ১৭৩৬ সাল পর্যন্ত তিনি এই রাজ্য শাসন করেছিলেন তার দত্তক পুত্রের বয়স ছিল কম এবং সে রাজ্যভার গ্রহনে অক্ষম ছিল। তাই রানি মীনাক্ষী তার দত্তক পুত্রের রাজপ্রতিনিধি হিসাবে শাসন করেছিলেন। তিনি ছিলেন মাদুরাই নায়ক বংশের আরেক জনপ্রিয় ও তেজস্বী রানি মঙ্গম্মলের নাতবউ। মীনাক্ষীর সাথে মাদুরাই নায়ক রাজ্যের রাজা বিজয়া রাঙ্গা চোক্কানাথ নায়ক -এর বিবাহ হয়েছিল। সম্পর্কে বিজয়া রাঙ্গা চোক্কানাথ নায়ক ছিলেন রানি মঙ্গম্মলের নাতি। দুর্ভাগ্যক্রমে ১৭৩১ সালে রাজা বিজয়া রাঙ্গা চোক্কানাথ -এর মৃত্যু হয়। সাম্রাজ্যকে কোনও উত্তরাধিকারী না দিয়েই তিনি মারা যান। রাজার অকাল মৃত্যু রাজ্যের ভবিষ্যৎ অনিশ্চিত করে তোলে। রানী মীনাক্ষী এই দুঃসময়ে শক্ত হাতে রাজ্যের ভার ও রাজকার্যের ভার নিজ হস্তে গ্রহন করেন। তিনি ভাঙ্গারু থিরুমলাইয়ের ছেলেকে দত্তক পুত্র হিসাবে গ্রহন করেন। রাজ্যকে শত্রুর হাত থেকে রক্ষা করতে ও রাজ্যের ভবিষ্যৎ সুনিশ্চিত করতে রানী মীনাক্ষী তার নাবালক দত্তক পুত্রকে নায়ক রাজবংশের ভাবী উত্তরাধিকারী হিসাবে ঘোষণা করেছিলেন। কিন্তু সেই নাবালক দত্তক পুত্র ছিল রাজ্য শাসনে অক্ষম ও অভিজ্ঞতাহীন। তাই দেশকে সুশাসনে বেধে রাখতে তিনি নিজেকে তার দত্তক পুত্রের প্রতিনিধি হিসাবে ঘোষণা করেছিলেন এবং তার হয়ে রাজ্য শাসন করতেন। তিনি ছিলেন মাদুরাই নায়ক রাজবংশ ও সাম্রাজ্যের শেষ শাসক। Madras District Gazetteers: Salem. Madras (India : State), B. S. Baliga, 1957 Caldwell, Robert (২০০৪)। History of Tinnevelly। পৃষ্ঠা 85। আইএসবিএন 9788120601611। সংগ্রহের তারিখ ২৯ এপ্রিল ২০১৮।
কাশ্মীরা জোগলেকার

কাশ্মীরা রাম জোগলেকার (জন্ম ১৬ই নভেম্বর ১৯৮৫) পুনের একজন ভারতীয় ব্যাডমিন্টন খেলোয়াড়। তিনি সম্পূর্ণভাবে বধির একজন ব্যক্তি। তিনি ২০০০ এবং ২০০১ সালে বধিরদের জন্য ভারতীয় জাতীয় দলের খেলোয়াড় ছিলেন। তিনি ২০০১ সালে বধির অলিম্পিকে রাজীব বাগ্গার সাথে মিশ্র ডাবল চ্যাম্পিয়নশিপে স্বর্ণপদক জিতেছিলেন। তিনি, ২০০০ সালে, তাইওয়ানে অনুষ্ঠিত বধিরদের জন্য এশিয়ান গেমসে সিঙ্গলসে একটি ব্রোঞ্জ পদক এবং ডাবলসে একটি রৌপ্য পদক জিতেছেন। কাশ্মীরা পেশাদার ব্যাডমিন্টন খেলোয়াড় হিসেবে হায়দ্রাবাদ, অন্ধ্রপ্রদেশ রাজ্য, মহারাষ্ট্র রাজ্যের স্থানীয় দলের হয়ে খেলেছেন। হায়দ্রাবাদে, তিনি এস এম আরিফের অধীনে প্রশিক্ষণপ্রাপ্ত হন। ১৯৯৮ সালে, তিনি পুনে চলে যান এবং দেওধরের অধীনে প্রশিক্ষণ শুরু করেন। তিনি ২০০১ সালে গোড়ালির আঘাতের পর পেশাদার ব্যাডমিন্টন ছেড়ে দেন। কাশ্মীরা পুনের রেণুকা স্বরূপ উচ্চ বিদ্যালয়ে পড়াশোনা করেছেন। তিনি তাঁর প্রাথমিক ও মাধ্যমিক শিক্ষার সময় ৬ বছরের জন্য অধ্যয়নশীল বধির ছাত্র হিসেবে আলেকজান্ডার গ্রাহাম বেল বৃত্তি পেয়েছিলেন। তিনি ২০০১ সালে এসএসসি পরীক্ষায় মহারাষ্ট্র জুড়ে প্রতিবন্ধী বিভাগের মধ্যে প্রথম স্থান অর্জন করেছিলেন। এছাড়াও তিনি ২০০৩ সালে এইচএসসি পরীক্ষায় সমগ্র মহারাষ্ট্র রাজ্যে প্রতিবন্ধী বিভাগে প্রথম স্থান অধিকার করেন। কাশ্মীরা পুনের গভর্নমেন্ট কলেজ অফ ইঞ্জিনিয়ারিংয়ে (সিওইপি) কম্পিউটার ইঞ্জিনিয়ারিংর পড়ার জন্য ভর্তি হন। নরওয়েতে যাওয়ার আগে তিনি এইচপিতে ৩ বছর এবং ক্যাল কনসালটেন্সিতে প্রায় এক বছর কাজ করেছিলেন। "Kashmira Joglekar | Deaflympics"। www.deaflympics.com (ইংরেজি ভাষায়)। ২০১৭-১০-৩১ তারিখে মূল থেকে আর্কাইভ করা। সংগ্রহের তারিখ ২০১৭-১২-২৪।  "Mixed doubles badminton | 2001 Summer Deaflympics"। www.deaflympics.com (ইংরেজি ভাষায়)। ২০১৭-১২-২৪ তারিখে মূল থেকে আর্কাইভ করা। সংগ্রহের তারিখ ২০১৭-১২-২৪।  "Kashmira gets award - Times of India"। The Times of India। সংগ্রহের তারিখ ২০১৭-১২-২৪।  "Engineering, medicine, IFS top career choices"। The Times of India। ২০১৩-০৬-১৬ তারিখে মূল থেকে আর্কাইভ করা। সংগ্রহের তারিখ ২০১৭-১২-২৪।
২০২২–২৩ সংযুক্ত আরব আমিরাতে আফগানিস্তান পুরুষ ক্রিকেট দল বনাম পাকিস্তান

পাকিস্তান পুরুষ ক্রিকেট দল ২০২৩ সালের মার্চ মাসে আফগানিস্তানের বিপক্ষে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সংযুক্ত আরব আমিরাত সফর করে। সিরিজের সব ম্যাচ শারজাহতে অনুষ্ঠিত হয়। ২০২৩ সালের মার্চ মাসে সিরিজের সূচি ঘোষিত হয়। প্রাথমিকভাবে ২০২১ সালে পাকিস্তান ও আফগানিস্তানের মধ্যে একটি তিন ম্যাচের একদিনের আন্তর্জাতিক (ওডিআই) সিরিজ অনুষ্ঠিত হওয়ার কথা ছিল, কিন্তু ২০২১ সালের আগস্ট মাসে সিরিজটি অনির্দিষ্টকালের জন্য স্থগিত করা হয়। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে আয়োজিত হওয়ার কথা থাকলেও আফগানিস্তান ও পাকিস্তান উভয়েরই ২০২৩ পুরুষ ক্রিকেট বিশ্বকাপে সরাসরি অংশগ্রহণ নিশ্চিত হয়ে যাওয়ায় ২০২৩ সালের জানুয়ারি মাসে আফগানিস্তান ক্রিকেট বোর্ড ও পাকিস্তান ক্রিকেট বোর্ড যৌথভাবে ওডিআই সিরিজটিকে একটি টি২০আই সিরিজে রূপান্তরিত করার সিদ্ধান্ত গ্রহণ করে। ২০২৩ সালের ৯ মার্চ প্রাথমিকভাবে ঘোষিত সূচিতে পরিবর্তন এনে সিরিজের ম্যাচসমূহকে এক দিন এগিয়ে আনা হয়। সিরিজে ২–১ ব্যবধানে জয়লাভ করে আফগানিস্তান। আফগানিস্তান দলে জাহির খান, নানগয়ালিয়া খারোটি ও নিজাত মাসুদকে রিজার্ভ খেলোয়াড় হিসেবে রাখা হয়। পাকিস্তান টসে জিতে ব্যাটিং-এর সিদ্ধান্ত নেয়। ইহসানউল্লাহ খান, জামান খান, তৈয়ব তাহির ও সায়েম আইয়ুব (পাকিস্তান)-এর টি২০আই অভিষেক হয়। পাকিস্তান টসে জিতে ব্যাটিং-এর সিদ্ধান্ত নেয়। আফগানিস্তান টসে জিতে ফিল্ডিং-এর সিদ্ধান্ত নেয়। সিদ্দিকুল্লাহ আতাল (আফগানিস্তান)-এর টি২০আই অভিষেক হয়। নাজিবুল্লাহ জাদরান (আফগানিস্তান)-এর বদলি হিসেবে খেলেন আজমতউল্লাহ ওমরজাই। "ACB Announces Schedule for Home Series against Pakistan"। পাকিস্তান ক্রিকেট বোর্ড (ইংরেজি ভাষায়)। সংগ্রহের তারিখ ৭ মার্চ ২০২৩।  "Change in schedule for Afghanistan's T20Is against Pakistan in Sharjah"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ৭ মার্চ ২০২৩।  "ACB Announces Schedule for Home Series against Pakistan"। আফগানিস্তান ক্রিকেট বোর্ড (ইংরেজি ভাষায়)। সংগ্রহের তারিখ ৭ মার্চ ২০২৩।  "Afghanistan's series with Pakistan to go ahead despite Taliban's takeover of the country"। ইএসপিএনক্রিকইনফো (ইংরেজি ভাষায়)। সংগ্রহের তারিখ ১৯ আগস্ট ২০২১।  "Afghanistan-Pakistan ODI series postponed indefinitely"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৩ আগস্ট ২০২১।  "Pakistan not withdrawing from series against Afghanistan"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৩ জানুয়ারি ২০২৩।  "Joint Statement by ACB and PCB"। আফগানিস্তান ক্রিকেট বোর্ড (ইংরেজি ভাষায়)। সংগ্রহের তারিখ ৯ মার্চ ২০২৩।  "Afghanistan seals historic T20I series win against Pakistan"। আফগানিস্তান ক্রিকেট বোর্ড (ইংরেজি ভাষায়)। সংগ্রহের তারিখ ২৮ মার্চ ২০২৩।  "ACB Name Squad for Home Series against Pakistan"। আফগানিস্তান ক্রিকেট বোর্ড (ইংরেজি ভাষায়)। সংগ্রহের তারিখ ২১ মার্চ ২০২৩।  "Pakistan name new captain for Afghanistan T20Is"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ১৩ মার্চ ২০২৩।  "Veteran recalled to Afghanistan's T20I squad for Pakistan series"। আন্তর্জাতিক ক্রিকেট কাউন্সিল (ইংরেজি ভাষায়)। সংগ্রহের তারিখ ২১ মার্চ ২০২৩।  "Saim Ayub, Ihsanullah sparkle for young Pakistan to avert Afghanistan whitewash"। ইএসপিএনক্রিকইনফো (ইংরেজি ভাষায়)। সংগ্রহের তারিখ ২৭ মার্চ ২০২৩।  ইএসপিএনক্রিকইনফোতে সিরিজের প্রধান পাতা (ইংরেজি)
গ্রিসে নারীবাদ

উনিশ শতকের মাঝামাঝি ও বিশ শতকের প্রথম দিকে যুক্তরাজ্য গ্রেট ব্রিটেন ও আয়ারল্যান্ড এবং মার্কিন যুক্তরাষ্ট্র ও ধীরে ধীরে বিশ্বের বাকি অংশে নারীবাদী মতাদর্শ জনপ্রিয়তা লাভ করতে শুরু করার কিছুকাল পরে আন্দোলনটি গ্রিসের সামাজিক ও রাজনৈতিক জীবনে পরিবর্তনগুলিকে প্রভাবিত করতে শুরু করে। ১৯৫২ সালে গ্রীক মহিলারা ভোট দেওয়ার অধিকার লাভ করে। তবে কয়েক দশক পরে অন্যান্য পরিবর্তনগুলি আসেনি, যেমন, ১৯৮৩ সালে পারিবারিক আইনে ব্যাপক পরিবর্তনের প্রবর্তন (নীচে দেখুন)। গ্রিস নারীর প্রতি সকল প্রকার বৈষম্য দূরীকরণ সংক্রান্ত কনভেনশনে স্বাক্ষর করে ও ১৯৮৩ সালে এটি অনুমোদন করে। গ্রিসের বৃহত্তর শহরগুলিতে যেমন এথেন্সে সমাজ ও সম্প্রদায়ে মহিলাদের আরও সমন্বিত ভূমিকা রয়েছে; তবে, গ্রিসের গ্রামীণ এলাকায় একটি শক্তিশালী পুরুষতান্ত্রিক ঐতিহ্য রয়েছে। অন্তর্নিহিত ধারণাগুলির মধ্যে একটি যা এই কাঠামোটিকে ইন্ধন দেয় তা হল মহিলারা "স্বাভাবিকভাবে" কর্মশক্তির গার্হস্থ্য এলাকার সাথে যুক্ত, যা পুরুষদের সাধারণত জড়িত বৃহত্তর কর্মশক্তির তুলনায় কম প্রভাব বহন করে। ক্যালিরোই প্যারেন (১৮৫৯-১৯৪০), জন্ম সিগানোতে, এছাড়াও বানান ক্যালিরো প্যারেন, প্রায়শই ১৮৮৭ সালে তার সংবাদপত্র এফেমেরিস টন কিরিয়ন (লেডিস জার্নাল) তৈরি ও প্রকাশের মাধ্যমে গ্রিসে নারীবাদী আন্দোলন শুরু করার কৃতিত্ব দেওয়া হয়। প্যারেনের সংবাদপত্র প্রগতিশীল আদর্শ প্রচার ও তথ্য প্রচারের উভয় ফোরাম হিসাবে কাজ করে শীঘ্রই সামাজিক পরিবর্তনের একটি বৈশিষ্ট্য হয়ে ওঠে। তার সংবাদপত্রের প্রভাব পরবর্তী দশকগুলিতে ছড়িয়ে পড়ে এবং উচ্চ সাহিত্যিক মানের ছিল, "নারী প্রশ্ন" ও গ্রিসে নারীদের পরিবর্তনশীল ভূমিকার প্রতি দৃষ্টি আকর্ষণ করেছিল। Stamiris, Eleni. 1986 The Women's Movement in Greece. New Left Review I. 1(158): 98–112. "Greece Approves Family Law Changes"। The New York Times (ইংরেজি ভাষায়)। ২৫ জানুয়ারি ১৯৮৩। সংগ্রহের তারিখ ৯ ফেব্রুয়ারি ২০১৭।  Demos, Vasilikie (২০০৭)। "The Intersection of Gender, Class and Nationality and the Agency of Kytherian Greek Women"। ২৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৭।  Marcos, Anastasios C.; Bahr, Stephen J. (জুন ২০০১)। "Hellenic (Greek) gender attitudes": 21–40। ডিওআই:10.1007/s12147-001-0009-6।  "UNTC"। Treaties.un.org। ৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২০১৮-০২-০৯।  Mills, Janine. (2003) "Freedom and Power: The Debate over the Position of Greek Women." Women's Studies: An Inter-disciplinary Journal. 32(1): 1547–7045. Dubisch, Jill. (1983) "Greek Women: Sacred or Profane." Journal of Modern Greek Studies. 185–202. Modernism : the creation of nation-states। Ahmet Ersoy, Maciej Górny, Vangelis Kechriotis। Central European University Press। ২০১০। আইএসবিএন 978-1-4416-8411-0। ওসিএলসি 699519530।
জয়শ্রী খাদিলকার

জয়শ্রী খাদিলকার পান্ডে (জন্ম ২৫শে এপ্রিল ১৯৬২) হলেন একজন ভারতীয় দাবা খেলোয়াড়। তিনি ১৯৭৯ সালে মহিলা আন্তর্জাতিক মাস্টার (ডব্লিউআইএম) এর ফিদে খেতাব পেয়েছিলেন। তিনিই প্রথম ভারতীয় মহিলা যিনি এই খেতাব অর্জন করেছিলেন। তিনি ভারতের প্রথম খেলোয়াড় যিনি এই খেতাব অর্জন করেছেন এবং চারবার ভারতীয় মহিলা চ্যাম্পিয়নশিপ জিতেছেন। ১৯৭০ এর দশকের গোড়ার দিকে খাদিলকার বোনেরা দাবা ক্রীড়াক্ষেত্রে প্রবেশ না করা পর্যন্ত, ভারতীয় মহিলাদের দাবা প্রায় অস্তিত্বহীন ছিল। তার আগে, ১৯৩৩ সালে ফাতিমা গোলাম নামে একজন ভারতীয় মহিলা ব্রিটিশ মহিলা চ্যাম্পিয়নশিপ জিতেছিলেন। যে অঞ্চল থেকে তিনি এসেছিলেন সেটি অবিভক্ত ভারতের অংশ হলেও এখন পাকিস্তানে। তাই তাঁর উৎপত্তি দেশ নিয়ে বিতর্ক হতে পারে। জাতীয় ও আন্তর্জাতিক টুর্নামেন্ট থেকে মহিলা দাবা খেলোয়াড়দের লিঙ্গ বৈষম্যের কারণে অযোগ্য ঘোষণা করা হত। জয়শ্রী খাদিলকার মহিলা খেলোয়াড়দের জন্য প্রতিযোগিতামূলক দাবা জগতের এই নিয়মের পরিবর্তনে গুরুত্বপূর্ণ ভূমিকা পালন করেছিলেন। তিনি ফিদে সভাপতির কাছ থেকে একটি আদেশপত্র সুরক্ষিত করেছিলেন, যার ফলে লিঙ্গের কারণে আর মহিলা দাবা খেলোয়াড়দের জাতীয় ও আন্তর্জাতিক টুর্নামেন্ট থেকে অযোগ্য ঘোষণা করা যেতনা। তিন খাদিলকার বোন, বাসন্তী, জয়শ্রী এবং রোহিনী ভারতের মহিলা দাবা চ্যাম্পিয়নশিপে আধিপত্য বিস্তার করেছিলেন, প্রতিযোগিতা শুরুর প্রথম দশকে তাঁরা সমস্ত শিরোপা জিতেছিলেন। জয়শ্রীর সর্বোচ্চ ফিদে মর্যাদাক্রম ছিল ২১২০, যা তিনি ১৯৮৭ সালের জানুয়ারি মাসে অর্জন করেছিলেন। তিন বোনের মধ্যে তিনি সবচেয়ে বেশি শিরোপা এবং টুর্নামেন্ট জিতেছেন। তিনি নব কাল পত্রিকার সম্পাদক, মুদ্রক এবং প্রকাশকও। Khadilkar, Jayshree FIDE rating history, 1979-2001 at OlimpBase.org Jackson, John (২৮ সেপ্টেম্বর ২০১৭)। "The Khadilkar Sisters"। Chess-Site.com (ইংরেজি ভাষায়)। সংগ্রহের তারিখ ২০১৯-১১-২৩।  D.K. Bharadwaj (2003-05-13). "A big boom in the brain game". Press Information Bureau, Government of India. Menon, Ajay (৩ জুন ২০১২)। "Anand's win fires former chess whiz from Girgaon"। Hindustan Times। Mumbai। ৮ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৪।  "The evolution of women's chess in India"। সংগ্রহের তারিখ ১ এপ্রিল ২০২৩।  "Information box at bottom-left on Page 11" (পিডিএফ)। Nava Kaal (Marathi ভাষায়)। Mumbai। সংগ্রহের তারিখ ৫ আগস্ট ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) ফিদে সাইটে Khadilkar, Jayshree রেটিং কার্ড (ইংরেজি)
সন্দীপ দত্ত

সন্দীপ দত্ত (২৪ জুলাই ১৯৫১ — ১৫ মার্চ ২০২৩) একজন বাঙালি সম্পাদক, অনুবাদক, লেখক ও পত্রিকা সংগ্রাহক। সন্দীপ দত্তের প্রাথমিক শিক্ষা কলকাতার সেন্ট পলস স্কুলে। তারপর স্কটিশ চার্চ কলেজ থেকে বাংলায় স্নাতক হন তিনি। পরে কলকাতা বিশ্ববিদ্যালয় থেকে বাংলা বিষয়ে স্নাতকোত্তর এবং বি এড করেন। তিনি মির্জাপুর সিটি স্কুলের শিক্ষক ছিলেন। বাংলা লিটল ম্যাগাজিন আন্দোলনের অন্যতম প্রধান মুখ সন্দীপ। তিনি ছাত্রাবস্থায় ভারতের জাতীয় গ্রন্থাগারে পত্র-পত্রিকা সন্ধান করতে গিয়ে সেগুলোর প্রতি অবহেলা ও সংরক্ষণের অভাব বোধ করেন ও সম্পূর্ণ ব্যক্তিগত উদ্যোগে শুধুমাত্র পত্র পত্রিকার পঠন পাঠন ও সংরক্ষণের উদ্দেশ্যে একটি গ্রন্থাগার প্রতিষ্ঠা করেন। ১৯৭৮ খ্রিস্টাব্দের ২৩শে জুন সামান্য কয়েকটি পত্র-পত্রিকা নিয়ে কলকাতার টেমার লেনে যে গ্রন্থাগার চালু করেন সন্দীপ তা বর্তমানে ভারতের অন্যতম সমৃদ্ধ পত্রিকার সংগ্রহালয় হিসেবে গণ্য হয়ে থাকে। তাঁর তত্ত্বাবধানে বহু দুষ্প্রাপ্য ও দুর্লভ পত্রিকা সংরক্ষণ করা হয়। ১৯৭৯ সালের ৮ই মে গ্রন্থাগারটি জনগণের জন্য গবেষণার স্বার্থে উন্মুক্ত হয়। এই গবেষণা কেন্দ্রের নাম হয় কলিকাতা লিটল ম্যাগাজিন লাইব্রেরি ও গবেষণা কেন্দ্র। ১৯৭৬ সাল থেকে কলকাতা বইমেলায় সন্দীপ দত্ত তাঁর পত্র-পত্রিকার সংগ্রহ নিয়ে অংশগ্রহণ করতেন। লিটল ম্যাগাজিন সংগ্রহ ও গবেষণা ছাড়াও তিনি বহু পত্রিকা সম্পাদনা করেছেন। তাঁর রচিত একাধিক গল্প, প্রবন্ধ এবং কবিতা সংকলন রয়েছে। সিনে সেন্ট্রাল কলকাতা ও বঙ্গীয় সাহিত্য পরিষদের আজীবন সদস্য ছিলেন তিনি। সুভাষ মুখোপাধ্যায়ঃ জীবন ও সাহিত্য এবং বাংলা কবিতার কালপঞ্জি (১৯২৭-১৯৮৯ ) তাঁর রচিত গ্রন্থ। সন্দীপ দত্ত দীর্ঘদিন ধরেই মধুমেহ রোগে ভুগছিলেন। ১৫ মার্চ ২০২৩, এসএসকেএম হাসপাতালে ৭২ বছর বয়েসে মারা যান তিনি। Prohor। "কলকাতার বুকে 'লেখক ব্যাঙ্ক', তিন দশক আগে উদ্যোগ নিয়েছিলেন সন্দীপ দত্ত - Prohor"। কলকাতার বুকে ‘লেখক ব্যাঙ্ক’, তিন দশক আগে উদ্যোগ নিয়েছিলেন সন্দীপ দত্ত - Prohor (ইংরেজি ভাষায়)। সংগ্রহের তারিখ ২০২৩-০৩-১৫।  "Sandip Dutta: প্রয়াত কলকাতা লিটল ম্যাগাজিন লাইব্রেরি ও গবেষণা কেন্দ্রের প্রতিষ্ঠাতা সন্দীপ দত্ত"। aajkaal.in। ২০২৩-০৩-১৫ তারিখে মূল থেকে আর্কাইভ করা। সংগ্রহের তারিখ ২০২৩-০৩-১৫।  Ekalavya, Sangbad। "লিটল ম্যাগাজিন অন্তপ্রাণ সন্দীপ দত্ত : ফিরে দেখা"। Sangbad Ekalavya - Online News Portal। সংগ্রহের তারিখ ২০২৩-০৩-১৫।  Chowdhury, Maitreyee B. (২০২২-০৬-০৬)। "An afternoon at the Little Magazine Archive, Kolkata"। The Bangalore Review (ইংরেজি ভাষায়)। সংগ্রহের তারিখ ২০২৩-০৩-১৬।  Roy, Gopanjali (২০১৭-০২-০৪)। "High hopes for Little Magazines at the International Kolkata Book Fair"। Media India Group (ইংরেজি ভাষায়)। সংগ্রহের তারিখ ২০২৩-০৩-১৬।  সংবাদদাতা, নিজস্ব। "Sandip Dutta | সন্দীপ দত্ত প্রয়াত, বাংলা লিটল ম্যাগাজ়িন হারাল এক পরম বন্ধুকে"। www.anandabazar.com। সংগ্রহের তারিখ ২০২৩-০৩-১৫।  Dutta, Sandip (১৯৯৩)। Bangla kabitar kalpanji (1927-1989)। Kolkata: Radical Impresion।  Chowdhury, Abhijit (২০২৩-০৩-১৬)। "প্রয়াত সন্দীপ দত্ত, লিটল ম্যাগাজিনের প্রাণপুরুষের প্রয়াণে শোকের ছায়া বইপাড়ায়"। Hindustantimes Bangla। সংগ্রহের তারিখ ২০২৩-০৩-১৬।